**আলিপুরদুয়ার জেলা** হল ভারতের পশ্চিমবঙ্গ রাজ্যের জলপাইগুড়ি বিভাগের পাঁচটি জেলার অন্যতম। ২০১৪ সালের ২৫ জুন এই জেলা গঠিত হয়। আলিপুরদুয়ারপৌরসভা এবং মাদারিহাট–বীরপাড়া, আলিপুরদুয়ার–১, আলিপুরদুয়ার–২, ফালাকাটা, কালচিনি ও কুমারগ্রাম–এই ছয়টি ব্লক নিয়ে আলিপুরদুয়ার জেলা গঠিত। এই জেলায় ৬৬টি গ্রাম পঞ্চায়েত ও ৯টি সেন্সাস টাউন আছে। জেলার সদর আলিপুরদুয়ার। আলিপুরদুয়ার জেলার থানাগুলি হল আলিপুরদুয়ার, শামুকতলা, কুমারগ্রাম, ফালাকাটা, কালচিনি, জয়গাঁ, মাদারিহাট ও বীরপাড়া। এই জেলায় ভারতের দুটি জাতীয় উদ্যান অবস্থিত। এগুলি হল: বক্সা জাতীয় উদ্যান ও জলদাপাড়া জাতীয় উদ্যান।

এলাকা
-----

আলিপুরদুয়ার পৌরসভা ছাড়াও এই জেলায় ছয়টি ব্লকের অধীনে নয়টি সেন্সাস টাউন ও ৬৬টি গ্রামপঞ্চায়েত আছে। জেলার ব্লকগুলি হল মাদারিহাট-বীরপাড়া, আলিপুরদুয়ার-১, আলিপুরদুয়ার-২, ফালাকাটা, কালচিনি ও কুমারগ্রাম।  সেন্সাস টাউনগুলির নাম: পশ্চিম জিতপুর, ছেচকাটা, আলিপুরদুয়ার রেলওয়ে জাংশান, ভোলার ডাবরি, শোভাগঞ্জ, ফালাকাটা, জয়গাঁ, উত্তর লাটাবাড়ি ও উত্তর কামাখ্যাগুড়ি।  বর্তমানে ফালাকাটা পৌরসভা অঞ্চল ঘোষিত হয়েছে।

সমষ্টি উন্নয়ন ব্লক
-------------------

আলিপুরদুয়ার জেলার সমষ্টি উন্নয়ন ব্লক
### মাদারিহাট-বীরপাড়া সমষ্টি উন্নয়ন ব্লক

মাদারিহাট-বীরপাড়া ব্লকের গ্রামীণ অঞ্চল দশটি গ্রাম পঞ্চায়েত নিয়ে গঠিত। এগুলি হল: বান্দাপানি, হাঁতাপাড়া, মাদারিহাট, টোটোপাড়া বল্লালগুড়ি, বীরপাড়া-১, খয়ারবাড়ি, রঙ্গালিবাজনা, বীরপাড়া-২, লঙ্কাপাড়া ও শিশুঝুমরা। এই ব্লকে কোনো নগরাঞ্চল নেই। ব্লকটি মাদারিহাট ও বীরপাড়া থানার অন্তর্গত। ব্লকের সদর মাদারিহাট।

### আলিপুরদুয়ার-১ সমষ্টি উন্নয়ন ব্লক

আলিপুরদুয়ার-১ ব্লকের গ্রামীণ অঞ্চল এগারোটি গ্রাম পঞ্চায়েত নিয়ে গঠিত। এগুলি হল: বঞ্চুকামারি, পরোপার, শালকুমার-১, বিবেকানন্দ-১, চকোয়াখেতি, পটলাখাওয়া, শালকুমার-২, বিবেকানন্দ-২, মথুরা, পূর্ব কাঁঠালবাড়ি ও তপসিখাটা। এই ব্লকের নগরাঞ্চল চারটি সেন্সাস টাউন নিয়ে গঠিত। এগুলি হল: পশ্চিম জিতপুর, ছেচকাটা, আলিপুরদুয়ার রেলওয়ে জাংশান ও ভোলার ডাবরি।  ব্লকটি আলিপুরদুয়ার থানার অন্তর্গত। ব্লকের সদর পাঁচকালগুড়ি।

### আলিপুরদুয়ার-২ সমষ্টি উন্নয়ন ব্লক

আলিপুরদুয়ার-২ ব্লকের গ্রামীণ অঞ্চল এগারোটি গ্রাম পঞ্চায়েত নিয়ে গঠিত। এগুলি হল: চপোরের পার-১, মহাকালগুড়ি, শামুকতলা, তুরতুরি, চপোরের পার-২, Bhelukdabri, টাটপাড়া-১, ভাটিবড়ি, কোহিনুর, পরোকাটা ও টাটপাড়া-২।  এই ব্লকের নগরাঞ্চল শোভাগঞ্জ সেন্সাস টাউনটি নিয়ে গঠিত। ব্লকটি আলিপুরদুয়ার থানার অন্তর্গত। ব্লকের সদর যশোডাঙা।

### ফালাকাটা সমষ্টি উন্নয়ন ব্লক

ফালাকাটা ব্লকের গ্রামীণ অঞ্চল বারোটি গ্রাম পঞ্চায়েত নিয়ে গঠিত। এগুলি হল: দলগাঁ, ধনীরামপুর-২, গুয়াবারনগর, ময়রাডাঙা, দেওগাঁ, ফালাকাটা-১, জাতেশ্বর-১, পরঙ্গেরপার, ধনীরামপুর-১, ফালাকাটা-২, জাতেশ্বর-২ ও শালকুমার। এই ব্লকের নগরাঞ্চল ফালাকাটা সেন্সাস টাউনটি নিয়ে গঠিত। ব্লকটি ফালাকাটা থানার অন্তর্গত। ব্লকের সদর ফালাকাটা।

### কালচিনি সমষ্টি উন্নয়ন ব্লক

কালচিনি ব্লকের গ্রামীণ অঞ্চল এগারোটি গ্রাম পঞ্চায়েত নিয়ে গঠিত। এগুলি হল: চুয়াপাড়া, জয়গাঁ-১, লাটাবাড়ি, রাজাভাতখাওয়া, দলসিংপাড়া, জয়গাঁ-২, মালাঙ্গি, সাতালি, গাড়োপাড়া, কালচিনি ও মেন্দাবাড়ি। এই ব্লকের নগরাঞ্চল দুটি সেন্সাস টাউন নিয়ে গঠিত। এগুলি হল: জয়গাঁ ও উত্তর লাটাবাড়ি। ব্লকটি জয়গাঁ ও কালচিনি থানার অন্তর্গত। ব্লকের সদর হ্যামিলটনগঞ্জ।

### কুমারগ্রাম সমষ্টি উন্নয়ন ব্লক

কুমারগ্রাম ব্লকের গ্রামীণ অঞ্চল এগারোটি গ্রাম পঞ্চায়েত নিয়ে গঠিত। এগুলি হল: চেঙ্গামারি, খোয়ারডাঙা-১, নিউল্যান্ড কুমারগ্রাম সঙ্কোশ, কামাখ্যাগুড়ি-১, খোয়ারডাঙা-২, ভালকা বারাবিসা-১, কামাখ্যাগুড়ি-২, কুমারগ্রাম, রায়ডাক ও ভালকা বারাবিসা-২।  এই ব্লকের নগরাঞ্চল উত্তর কামাখ্যাগুড়ি সেন্সাস টাউনটি নিয়ে গঠিত। ব্লকটি কুমারগ্রাম থানার অন্তর্গত। ব্লকের সদর কুমারগ্রাম।

সংসদীয় ক্ষেত্র
---------------

পশ্চিমবঙ্গের সংসদীয় ক্ষেত্রগুলির সীমানা পুনর্নিধারণের বিষয়ে সীমানা পুনর্নির্ধারণ কমিশন আদেশানুসারে কুমারগ্রাম ব্লক এবং ভাটিবাড়ি, কোহিনুর, পরোকাটা, মহাকালগুড়ি, শামুকতলা, তুরতুরি ও টাটপাড়া-১ – আলিপুরদুয়ার-২ ব্লকের এই সাতটি গ্রামপঞ্চায়েত নিয়ে কুমারগ্রাম বিধানসভা কেন্দ্র গঠিত হয়েছে। আলিপুরদুয়ার-২ ব্লকের মাঝেরডাবরি গ্রাম পঞ্চায়েত ও কালচিনি ব্লক নিয়ে গঠিত হয়েছে কালচিনি বিধানসভা কেন্দ্র। আলিপুরদুয়ার পৌরসভা, আলিপুরদুয়ার রেলওয়ে জাংশান সেন্সাস টাউন, আলিপুরদুয়ার-২ ব্লকের চপোরের পার-১, চপোরের পার-২, টাটপাড়া-২ গ্রাম পঞ্চায়েত এবং আলিপুরদুয়ার-১ ব্লকের বঞ্চুকামারি, পরোপার, শালকুমার-১, বিবেকানন্দ-১, চকোয়াখেতি, পটলাখাওয়া, শালকুমার-২, বিবেকানন্দ-২, মথুরা, ও তপসিখাটা – এই দশটি গ্রাম পঞ্চায়েত নিয়ে গঠিত হয়েছে আলিপুরদুয়ার বিধানসভা কেন্দ্র। আলিপুরদুয়ার-১ ব্লকের পূর্ব কাঁঠালবাড়ি ও ফালাকাটা ব্লক নিয়ে ফালাকাটা বিধানসভা কেন্দ্র গঠিত হয়েছে। মাদারিহাট ব্লক অন্তর্ভুক্ত হয়েছে মাদারিহাট বিধানসভা কেন্দ্রের। কুমারগ্রাম, কালচিনি ও মাদারিহাট বিধানসভা কেন্দ্রগুলি তফসিলি উপজাতি প্রার্থীদের জন্য সংরক্ষিত। ফালাকাটা বিধানসভা কেন্দ্রটি সংরক্ষিত তফসিলি জাতি প্রার্থীদের জন্য। এই পাঁচটি বিধানসভা কেন্দ্রই আলিপুরদুয়ার লোকসভা কেন্দ্রের অন্তর্গত হয়েছে। এই লোকসভা কেন্দ্রটি তফসিলি উপজাতি প্রার্থীদের জন্য সংরক্ষিত।

ভাষা
----







আলিপুরদুয়ার জেলার ভাষা- ২০১১ .

  বাংলা (৫৭.৫১%)  সাদরি (১৭.০৩%)  নেপালী (৯.৭৮%)  হিন্দী (৫.৩৭%)  ওরাওঁ (৩.১৮%)  সাঁওতালি (১.৩৮%)  রাভা (০.৮২%)  মুন্ডারি (০.৭৭%)  অন্যান্য (৪.১৬%)

দর্শনীয় স্থান
--------------

### বক্সা জাতীয় উদ্যান

মূল নিবন্ধ: বক্সা জাতীয় উদ্যান
বক্সা দুর্গ
আলিপুরদুয়ার জেলার বক্সা পাহাড় অঞ্চলে বক্সা জাতীয় উদ্যান অবস্থিত। এই উদ্যানের আয়তন ৭৬০ বর্গকিলোমিটার। এখানে একটি ব্যাঘ্র সংরক্ষণ কেন্দ্র রয়েছে। এই উদ্যানে বাঘ, সিভেট ও রেড জঙ্গল ফাউল দেখা যায়।  উদ্যানের মধ্যে বক্সা দুর্গ নামে একটি দুর্গ আছে। ভারতের স্বাধীনতা আন্দোলনের সময় নেতাজি সুভাষচন্দ্র বসুকে এই দুর্গে কিছুদিন বন্দী করে রাখা হয়েছিল। এছাড়া উদ্যানের মধ্যে একটি শিব মন্দিরও আছে। এটিকে স্থানীয় মানুষেরা পবিত্র মনে করে।

### জলদাপাড়া জাতীয় উদ্যান

মূল নিবন্ধ: জলদাপাড়া জাতীয় উদ্যান
জলদাপাড়া জাতীয় উদ্যানে এলিফ্যান্ট সাফারি
পূর্ব হিমালয়ের পাদদেশে অবস্থিত জলদাপাড়া জাতীয় উদ্যানের আয়তন ১৪১ বর্গকিলোমিটার। এই উদ্যানটি তোর্সা নদীর তীরে অবস্থিত একটি নদীকেন্দ্রিক বনাঞ্চলময় সুবিস্তীর্ণ তৃণভূমি। এখানকার জীবজন্তুর মধ্যে অবলুপ্তপ্রায় একশৃঙ্গ গণ্ডার বিশেষভাবে উল্লেখযোগ্য। জলদাপাড়ায় পর্যটকদের জন্য এলিফ্যান্ড সাফারির মাধ্যমে জীবজন্তু পরিদর্শনের ব্যবস্থা আছে। এখানকার টোটোপাড়া একটি নৃতাত্ত্বিক পর্যটনস্থল। এটি বিশ্বে টোটো উপজাতির একমাত্র আবাসস্থল।

### চিলাপাতা বনাঞ্চল

মূল নিবন্ধ: চিলাপাতা বনাঞ্চল
নলরাজা গড়
জলদাপাড়া জাতীয় উদ্যান ও বক্সা জাতীয় উদ্যানের মধ্যবর্তী হাতি করিডোর চিলাপাতা বনাঞ্চল একটি গভীর বঞ্চাঞ্চল। এই বনে বিভিন্ন প্রজাতির জীবজন্তু দেখা যায়। এখানে আগে গণ্ডার দেখা যেত। এখন এখানে গণ্ডার দেখা না গেলেও চিতাবাঘ দেখা যায়। রাভা উপজাতির মানুষেরা এই জঙ্গল থেকে জ্বালানি সংগ্রহ করে জীবিকা নির্বাহ করে। পশ্চিমবঙ্গ বন উন্নয়ন পর্ষদ চিলাপাতার কোদালবস্তিতে একটি পরিবেশ-পর্যটন রিসর্ট চালায়। এখানকার প্রধান পর্যটন আকর্ষণ হল নলরাজা গড়। এটি খ্রিস্টীয় পঞ্চম শতাব্দীতে গুপ্ত যুগে নির্মিত স্থানীয় নল রাজাদের দুর্গ।

পাদটীকা
-------

1. ↑
2. ↑  জলপাইগুড়ি ভেঙে নয়া জেলা আলিপুরদুয়ার
3. 1 2 3 4 5 6 7  "Directory of District, Sub division, Panchayat Samiti/ Block and Gram Panchayats in West Bengal, March 2008"। *West Bengal*। National Informatics Centre, India। ২০০৮-০৩-১৯। ২০০৯-০২-২৫ তারিখে মূল থেকে আর্কাইভ করা। সংগ্রহের তারিখ ২০০৮-১২-২১।
4. 1 2 3 4 5 6 7  "District Wise List of Statutory Towns( Municipal Corporation,Municipality,Notified Area and Cantonment Board) , Census Towns and Outgrowths, West Bengal, 2001"। Census of India, Directorate of Census Operations, West Bengal। সংগ্রহের তারিখ ২০০৮-১২-২১।
5. 1 2 3 4 5 6  "List of Districts/C.D.Blocks/ Police Stations with Code No. Number of G.Ps and Number of Mouzas"। Census of India, Directorate of Census Operations, West Bengal। সংগ্রহের তারিখ ২০০৮-১২-২১।
6. 1 2 3 4 5 6  "Contact details of Block Development Officers"। *Jalpaiguri district*। Panchayats and Rural Development Department, Government of West Bengal। সংগ্রহের তারিখ ২০০৮-১২-২৬। [*স্থায়ীভাবে অকার্যকর সংযোগ*]
7. ↑  "Press Note, Delimitation Commission" (PDF)। *Assembly Constituencies in West Bengal*। Delimitation Commission। পৃষ্ঠা p.4–5,23। সংগ্রহের তারিখ ২০০৯-০১-১০। উদ্ধৃতি শৈলী রক্ষণাবেক্ষণ: অতিরিক্ত লেখা (link)
8. ↑
9. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
10. ↑  "Abundance of birds in different habitats in Buxa Tiger Reserve, West Bengal, India"। Forktail। পৃষ্ঠা 128–133। সংগ্রহের তারিখ ২০১১-০৩-২৮। [*স্থায়ীভাবে অকার্যকর সংযোগ*]
11. ↑  Bidhan Kanti Das। "Role of NTFPs Among Forest Villagers in a Protected Area of West Bengal"। সংগ্রহের তারিখ ২০১১-০৩-২৮। [*স্থায়ীভাবে অকার্যকর সংযোগ*]
12. ↑  "Wildlife Times: Elephants of North Bengal"। ১৮ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১২ জুন ২০১৫।
13. ↑  The Telegraph June 7, 2008: From Paris on frog study tour
14. ↑  Trek Earth: LEOPARD OF THE DOOARS
15. ↑  Contested Belonging: An Indigenous People's Struggle for Forest and Identity in Sub-Himalayan Bengal by B. G. Karlsson, 2000 আইএসবিএন ০-৭০০৭-১১৭৯-১, আইএসবিএন ৯৭৮-০-৭০০৭-১১৭৯-৬
16. ↑  The Telegraph April 16, 2008: Wild call for Dooars visitors

| আলিপুরদুয়ার জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
|  |  ভুটান |  |
| জলপাইগুড়ি জেলা | 
**আলিপুরদুয়ার জেলা**
 | কোকরাঝাড় জেলা, অসম |
|  | কোচবিহার জেলা | ধুবরি জেলা, অসম |

 |

| * দে
* স
আলিপুরদুয়ার জেলা |
| --- |
| সাধারণ | 
* উত্তরবঙ্গ
* জলদাপাড়া জাতীয় উদ্যান
* চিলাপাতা বনাঞ্চল
* ডুয়ার্স
* ডুয়ার্স-তরাই চা বাগান
* তরাই
* পশ্চিম ডুয়ার্স
* বক্সা জাতীয় উদ্যান
* বক্সা দুর্গ

 |
| পৌরসভা | 
* আলিপুরদুয়ার

 |
| সমষ্টি উন্নয়ন ব্লক | 

|  |  |
| --- | --- |
| আলিপুরদুয়ার মহকুমা | 
* আলিপুরদুয়ার ১
* আলিপুরদুয়ার ২
* কালচিনি
* কুমারগ্রাম
* ফালাকাটা
* মাদারিহাট-বীরপাড়া

 |

 |
| উচ্চশিক্ষা প্রতিষ্ঠান | 
* আলিপুরদুয়ার বিশ্ববিদ্যালয়

 |
| নদনদী | 
* ধরলা
* জলঢাকা
* তিস্তা
* তোর্ষা
* কালজানি

 |
| পরিবহণ ব্যবস্থা | 
* ১৭ নং জাতীয় সড়ক
* ২৭ নং জাতীয় সড়ক
* ৩১৭ নং জাতীয় সড়ক
* নিউ জলপাইগুড়ি-আলিপুরদুয়ার-শামুকতলা রোড লাইন
* নিউ জলপাইগুড়ি–নিউ বঙ্গাইগাঁও রেলপথ

 |
| রেলওয়ে জংশন | 
* আলিপুরদুয়ার জংশন
* বক্সা রোড
* শামুকতলা রোড জংশন

 |
| লোকসভা কেন্দ্র | 
* আলিপুরদুয়ার

 |
| বিধানসভা কেন্দ্র | 
* আলিপুরদুয়ার
* কালচিনি
* কুমারগ্রাম
* ফালাকাটা
* মাদারিহাট

 |
| আরও দেখুন | 
* আলিপুরদুয়ার জেলার শহর ও অন্যান্য অঞ্চল
* আলিপুরদুয়ার জেলার গ্রাম

 |

| * দে
* স
পশ্চিমবঙ্গের জেলা |
| --- |
| বর্ধমান বিভাগ | 
* পূর্ব বর্ধমান
* বীরভূম
* পশ্চিম বর্ধমান
* হুগলি

 |
| মালদা বিভাগ | 
* মালদহ
* উত্তর দিনাজপুর
* দক্ষিণ দিনাজপুর
* মুর্শিদাবাদ

 |
| জলপাইগুড়ি বিভাগ | 
* আলিপুরদুয়ার
* কোচবিহার
* কালিম্পং
* দার্জিলিং
* জলপাইগুড়ি

 |
| প্রেসিডেন্সি বিভাগ | 
* হাওড়া
* কলকাতা
* নদিয়া
* উত্তর চব্বিশ পরগনা
* দক্ষিণ চব্বিশ পরগনা

 |
| মেদিনীপুর বিভাগ | 
* পশ্চিম মেদিনীপুর
* পুরুলিয়া
* পূর্ব মেদিনীপুর
* বাঁকুড়া
* ঝাড়গ্রাম

 |
| অধুনালুপ্ত জেলা | 
* মেদিনীপুর
* পশ্চিম দিনাজপুর
* চব্বিশ পরগনা
* বর্ধমান

 |
| প্রস্তাবিত জেলা | 
* ইছামতী
* কান্দি
* বসিরহাট
* বহরমপুর
* বিষ্ণুপুর
* রানাঘাট
* সুন্দরবন

 |